D. POLUAREA INDUSTRIALĂ ŞI MANAGEMENTUL RISCULUI

(1) 31996 L 0061: Directiva 96/61/CE a Consiliului din 24 septembrie 1996 privind prevenirea şi controlul integrat al poluării (JO L 257, 10.10.1996, p. 26), astfel cum a fost modificată ultima dată prin:

- 32003 R 1882: Regulamentul (CE) nr. 1882/2003 al Parlamentului European şi al Consiliului din 29.9.2003 (JO L 284, 31.10.2003, p. 1).

Prin derogare de la dispoziţiile articolului 5 alineatul (1) din Directiva 96/61/CE, cerinţele de eliberare a autorizaţiilor pentru instalaţiile existente nu se aplică, pe teritoriul Bulgariei, până la data indicată pentru fiecare instalaţie în parte, cu condiţia respectării obligaţiei de a opera aceste instalaţii în conformitate cu valorile limită de emisie, parametrii echivalenţi sau măsurile tehnice bazate pe cele mai bune tehnici disponibile în conformitate cu articolul 9 alineatele (3) şi (4), următoarelor instalaţii:

Până la 31 decembrie 2008:

- "Iambolen" — Iambol (activitatea 4.1 h);

- "Verila" — Ravno Pole (activitatea 4.1);

- "Lakprom" — Svetovraceane (activitatea 4.1 b);

- "Orgachim" — Ruse (activitatea 4.1 j);

- "Neochim" — Dimitrovgrad (activitatea 4.1 b).

Până la 31 decembrie 2009:

- "Eliseina" gara Eliseina (activitatea 2.5 a).

Până la 31 decembrie 2011:

- C.E.T. "Ruse Est" — Ruse (activitatea 1.1);

- C.E.T. "Varna" — Varna (activitatea 1.1);

- C.E.T. "Bobov dol" — Sofia (activitatea 1.1);

- C.E.T. de la "Lukoil Neftochim" — Burgas (activitatea 1.1);

- "Lukoil Neftochim" — Burgas (activitatea 1.2);

- "Kremikovţi" — Sofia (activitatea 2.2);

- "Radomir Metali" — Radomir (activitatea 2.3 b);

- "Solidus" — Pernik (activitatea 2.4);

- "Berg Montana fitingi" — Montana (activitatea 2.4);

- "Energoremont" — Kresna (activitatea 2.4);

- "Chugunoleene" — Ihtiman (activitatea 2.4);

- "Alkomet" — Şumen (activitatea 2.5 b);

- "Start" — Dobrici (activitatea 2.5 b);

- "Alukom" — Plevna (activitatea 2.5 b);

- "Energiya" — Tărgovişte (activitatea 2.5 b);

- "Uspeh" — Lukovit (activitatea 3.5);

- "Keramika" — Burgas (activitatea 3.5);

- "Stroykeramika" — Mezdra (activitatea 3.5);

- "Stradlja keramika" — Stradlja (activitatea 3.5);

- "Balkankeramiks" — Novi Iskar (activitatea 3.5);

- "Şamot" — Elin Pelin (activitatea 3.5);

- "Ceramics plant" — Dragoviştiţa (activitatea 3.5);

- "Fayans" — Kaspicean (activitatea 3.5);

- "Solvay Sodi" — Devnia (activitatea 4.2 d);

- "Polimeri" — Devnia (activitatea 4.2 c);

- "Agropolichim" — Devnia (activitatea 4.3);

- "Neochim" — Dimitrovgrad (activitatea 4.3);

- "Agriva" — Plovdiv (activitatea 4.4);

- "Balkanpharma" — Razgrad (activitatea 4.5);

- "Biovet" — Peştera (activitatea 4.5);

- "Catchup-frukt" — Aitos (activitatea 6.4 b);

- "Bulgarikum" — Burgas (activitatea 6.4 c);

- "Serdika 90" — Dobrici (activitatea 6.4 c);

- "Ekarisaj" — Varna (activitatea 6.5);

- "Ekarisaj-Bert" — Burgas (activitatea 6.5).

Autorizaţii pe deplin coordonate trebuie eliberate pentru aceste instalaţii înainte de 30 octombrie 2007, cuprinzând calendare individuale obligatorii, în scopul realizării conformării depline. Aceste autorizaţii trebuie să asigure, până la 30 octombrie 2007, conformarea cu principiile generale care reglementează obligaţiile de bază ale operatorilor, prevăzute în articolul 3 din directivă.

(2) 32001 L 0080: Directiva 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere de mare capacitate (JO L 309, 27.11.2001, p. 1), astfel cum a fost modificată prin:

- 12003 T: Actul privind condiţiile de aderare şi modificările Tratatelor - aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia şi a Republicii Slovace (JO L 236, 23.9.2003, p. 33).

(a) Prin derogare de la dispoziţiile articolul 4 alineatul (3) şi ale părţii A din anexele III, IV şi VII la Directiva 2001/80/CE, valorile limită ale emisiilor de dioxid de sulf şi pulbere nu se aplică pe teritoriul Bulgariei următoarelor instalaţii până la data indicată pentru fiecare unitate a instalaţiei:

- C.E.T. "Varna":

- Unitatea 1, până la 31 decembrie 2009;

- Unitatea 2, până la 31 decembrie 2010;

- Unitatea 3, până la 31 decembrie 2011;

- Unitatea 4, până la 31 decembrie 2012;

- Unitatea 5, până la 31 decembrie 2013;

- Unitatea 6, până la 31 decembrie 2014.

- C.E.T. "Bobov dol":

- Unitatea 2, până la 31 decembrie 2011;

- Unitatea 3, până la 31 decembrie 2014.

- C.E.T. "Ruse-Est":

- Unităţile 3 şi 4, până la 31 decembrie 2009;

- Unităţile 1 şi 2, până la 31 decembrie 2011.

- C.E.T. de la "Lukoil Neftochim" Burgas:

- Unităţile 2, 7, 8, 9, 10 şi 11, până la 31 decembrie 2011.

Pe durata acestei perioade de tranziţie, emisiile de dioxid de sulf şi pulberi provenite de la toate instalaţiile de ardere aflate sub incidenţa Directivei 2001/80/CE nu trebuie să depăşească următoarele plafoane intermediare:

- în anul 2008: 179700 tone SO2/an; 8900 tone pulberi/an;

- în anul 2012: 103000 tone SO2/an; 6000 tone pulberi/an.

(b) Prin derogare de la dispoziţiile articolului 4 alineatul (3) şi ale părţii A din anexa VI la Directiva 2001/80/CE, valorile limită ale emisiilor de oxizi de azot nu se aplică pe teritoriul Bulgariei, până la 31 decembrie 2011, în ceea ce priveşte unităţile 2, 7, 8, 9, 10 şi 11 ale instalaţiei de ardere C.E.T. de la "Lukoil Neftochim" Burgas.

Pe durata acestei perioade de tranziţie, emisiile de oxizi de azot provenite de la toate instalaţiile de ardere aflate sub incidenţa Directivei 2001/80/CE nu trebuie să depăşească următoarele plafoane intermediare:

- în anul 2008: 42900 tone/an;

- în anul 2012: 33300 tone/an.

(c) La 1 ianuarie 2011, Bulgaria se obligă să transmită Comisiei un plan actualizat, care să includă un plan de investiţii, privind alinierea treptată a instalaţiilor care sunt încă neconforme, cuprinzând etape clar definite pentru aplicarea acquis-ului. Aceste planuri trebuie să asigure reducerea continuare a emisiilor până la un nivel semnificativ inferior obiectivelor intermediare prevăzute la literele (a) şi (b) de mai sus, în special în ceea ce priveşte emisiile în perioada 2012 - 2014. În cazul în care Comisia, având în vedere în special efectele asupra mediului şi necesitatea de a reduce denaturarea concurenţei pe piaţa internă cauzată de măsurile tranzitorii, apreciază că aceste planuri nu sunt suficiente pentru atingerea acestor obiective, informează Bulgaria în acest sens. În următoarele trei luni, Bulgaria se obligă să comunice măsurile luate pentru a atinge aceste obiective. În cazul în care, ulterior, Comisia, consultându-se cu statele membre, consideră că aceste măsuri nu sunt suficiente pentru atingerea obiectivelor, declanşează procedura de sancţionare a nerespectării obligaţiilor care decurg din calitatea de stat membru în conformitate cu articolul III-360 din Constituţie.

--------------------------------------------------